b'\n_START_ARTICLE_\nSan Marino na Pesmi Evrovizije\n_START_PARAGRAPH_\nSan Marino je doslej sodeloval na Pesmi Evrovizije devetkrat in prvi\xc4\x8d je nastopil leta 2008. Po slabih rezultatih in finan\xc4\x8dnih problemih je San Marino za naslednja dva leta odnehal. Leta 2011 se je San Marino vrnil na evrovizijski oder. Po \xc5\xa1e enem slabem rezultatu so naslednja tri leta poslali Valentino Monetto. Leta 2012 je mikrodr\xc5\xbeava spet zamudila finale s pesmijo Social Network Song (Oh uh, oh uh, oh uh). Naslednje leto (2013) je predstavnica sodelovala z italijansko pesmijo Crisalide (Vola). \xc4\x8ceprav favoritka za zmago, se San Marinu spet ni uspelo prebiti v finale. Leta 2014 pa so se s pesmijo Maybe (Mogo\xc4\x8de) kon\xc4\x8dno prebili v finale, a le na 24. mesto od 26 dr\xc5\xbeav z le 14 to\xc4\x8dkami. Premagala je le zadnjeuvr\xc5\xa1\xc4\x8deno Francijo z dvema to\xc4\x8dkama in na\xc5\xa1o predstavnico, Tinkaro Kova\xc4\x8d z 9 to\xc4\x8dkami. _NEWLINE_Leta 2015 in 2016 San Marinu \xc5\xbee spet ni uspelo obiskati finala. Leta 2017 je spet tekmovala Valentina Monetta v duetu s pesmijo The Spirit of The Night (Duh no\xc4\x8di). San Marino se je v polfinalu uvrstil na zadnje mesto z le 1 to\xc4\x8dko, kar je njihov najslab\xc5\xa1i rezultat do zdaj. _NEWLINE_Leta 2018 pa so sicer dobili 12 to\xc4\x8dk od malte\xc5\xa1kega teleglasa. San Marino spet ni bil v finalu.\n_START_SECTION_\nPrvi nastop leta 2008\n_START_PARAGRAPH_\nSanmarinska televizija San Marino RTV (SMRTV) je novembra 2007 potrdila nastop na Pesmi Evrovizije 2008 v Beogradu. Prvi predstavnik te dr\xc5\xbeave je postal Miodio, ki je v italijan\xc5\xa1\xc4\x8dini zapel pesem Complice. Pesem se ni uvrstila v finale; v polfinalu je prejela le 5 to\xc4\x8dk in pristala na zadnjem mestu.\n_START_SECTION_\nOdstop leta 2009\n_START_PARAGRAPH_\nTelevizija SMRTV se je sprva nameravala udele\xc5\xbeiti tudi izbora za Pesem Evrovizije 2009 v Moskvi, a je kasneje objavila odstop od tekmovanja. Po govoricah naj bi bil razlog slaba uvrstitev iz preteklega leta. SMRTV je to zanikala. Odstop kljub prvotni prijavi naj bi bil posledica finan\xc4\x8dnih te\xc5\xbeav na sanmarinski televiziji.\n_START_SECTION_\nPovratek l.2011\n_START_PARAGRAPH_\nTelevizija SMRTV je 22.12.2010 potrdila, da bo prisotna na  Pesmi Evrovizije leta 2011. To bo drugi nastop dr\xc5\xbeave.\n_START_SECTION_\nValentina Monetta\n_START_PARAGRAPH_\nValentina Monetta, je San Marino predstavljala \xc5\xa1tirikrat, trikrat zapored leta 2012, 2013 in 2014 ter \xc5\xa1e 2017. Z njo je San Marino za\xc4\x8del dosegati bolj\xc5\xa1e rezultate, ampak dosegel tudi najslab\xc5\xa1i rezultat. Valentina je edina Sanmarinska predstavnica, ki je bila v finalu, ter predstavnica z najve\xc4\x8d nastopi. Leta 2015 je za San Marino napovedala glasove.'